PATVIRTINTA

Jonavos „Neries“ pagrindinės mokyklos

direktoriaus 2021 m. rugpjūčio 27 d.

įsakymu Nr. V-128

**JONAVOS „NERIES“ PAGRINDINĖ MOKYKLA**

**PRIEŠMOKYKLINIO UGDYMO PAILGINTOS DARBO DIENOS GRUPĖS AUKLĖTOJO PAREIGYBĖS APRAŠYMAS**

**I SKYRIUS**

**BENDROJI** **DALIS**

1. Jonavos „Neries“ pagrindinės mokyklos priešmokyklinio ugdymo pailgintos darbo dienos grupės auklėtojo (toliau – mokyklos pailgintos darbo dienos grupės auklėtojo) pareigybė yra priskiriama specialistų pareigybei, kuriai būtinas ne žemesnis kaip aukštasis pedagoginis išsilavinimas.
2. Pareigybės lygis: A2 lygio pareigybė.
3. Pareigybės paskirtis: tėvų (globėjų, rūpintojų) pageidavimu teikti papildomą mokamą neformaliojo švietimo paslaugą: po pamokų organizuoti priešmokyklinės klasės vaikų priežiūrą, užimtumą, teikti pagalbą mokiniams atliekant įvairias veiklas, sudaryti sąlygas mokinių laisvalaikiui organizuoti.
4. Pavaldumas: mokyklos priešmokyklinio ugdymo pailgintos dienos grupės auklėtojas pavaldus mokyklos direktoriaus pavaduotojui ugdymui. Už grupės veiklą pailgintos dienos grupės auklėtojas atsiskaito mokyklos direktoriui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Mokyklos priešmokyklinio ugdymo pailgintos darbo dienos grupės auklėtojas privalo turėti aukštąjį arba aukštesnįjį (specialųjį vidurinį, įgytą iki 1995 metų) pedagoginį išsilavinimą ir įgijęs mokytojo kvalifikaciją).
2. Baigta ikimokyklinio ir/ar pradinio ugdymo mokytojų rengimo programa ir Lietuvos Respublikos švietimo ir mokslo ministro nustatyta tvarka išklausyti 40 valandų darbo priešmokyklinėje grupėje kursai arba studijų metu išklausyti dalykai.
3. Mokyklos pailgintos darbo dienos grupės auklėtojas privalo mokėti suteikti pirmąją medicininę pagalbą.
4. Pailgintos dienos grupės auklėtojas savo darbe vadovaujasi Lietuvos Respublikos įstatymais kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;
   1. darbo tvarkos taisyklėmis;
   2. darbo sutartimi;
   3. šiuo pareigybės aprašymu;
   4. kitais mokyklos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

1. Mokyklos pailgintos darbo dienos grupės auklėtojas privalo:
   1. planuoti pailgintos dienos grupės ugdomąją veiklą;
   2. organizuoti ir vykdyti pailgintos dienos grupės ugdomąjį procesą;
   3. kurti pailgintos dienos grupės ugdomąją aplinką;
   4. užtikrinti savalaikį mokinių nuvykimą į neformaliojo švietimo užsiėmimus, kurie vyksta mokykloje;
   5. informuoti tėvus (globėjus) apie vaikų elgesį, pasiekimus;
   6. inicijuoti ir dalyvauti bendruose įstaigos renginiuose, projektuose ir kitose veiklose;
   7. organizuojant ir vykdant pailgintos dienos veiklą grupėje, atsižvelgiant į individualias ugdymosi poreikius ir amžių, įstaigos ugdymo programos tikslus;
   8. saugoti ir stiprinti vaikų sveikatą, garantuoti vaikų fizinį ir psichologinį saugumą pailgintos dienos grupėje, kitose įstaigos erdvėse;
   9. bendradarbiauti su kitais įstaigoje dirbančiais specialistais vaikų ugdymo klausimais;
   10. informuoti įstaigos administraciją apie vaiko turimas socialines ar sveikatos problemas;
   11. laiku pildyti dokumentaciją, mokinių lankomumo apskaitos žiniaraščius;
   12. nuolat tobulinti savo kvalifikaciją.
2. Mokyklos pailgintos darbo dienos grupės auklėtojas, įtaręs ar pastebėjęs žodines, fizines, socialines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena mokiniui, kuris tyčiojasi, smurtauja ar yra įtariamas tyčiojimusi, mokyklos nuostatas ir mokinio elgesio taisykles;
   3. informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;
   4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).
3. Mokyklos pailgintos dienos grupės auklėtojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
   1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);
   3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus.

**IV SKYRIUS**

**ATSAKOMYBĖ**

1. Mokyklos pailgintos darbo dienos grupės auklėtojas atsako už:
   1. savo darbo kokybę bei vaikų saugumą ugdymo(si) proceso metu įstaigoje ir už jos ribų;
   2. Lietuvos Respublikos įstatymų ir kitų teisės aktų, mokyklos nuostatų, darbo ir priešgaisrinės saugos instrukcijų, darbo tvarkos taisyklių, funkcijų laikymąsi;
   3. emociškai saugios mokymo(si) aplinkos mokykloje puoselėjimą, reagavimą į smurtą ir patyčias pagal mokyklos nustatytą tvarką.
2. Mokyklos pailgintos darbo dienos grupės auklėtoją priima į darbą ir iš jo atleidžia mokyklos direktorius Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė, parašas, data)